Miriam Neureuther

Miriam Neureuther (født Miriam Gössner; 21. juni 1990) er en tysk tidligere skiskytter og langrennsløper. Hun representerer skiklubben SC Garmisch-Partenkirchen og hun konkurrerte i både langrenn og skiskyting fra 2007 til hun la opp som aktiv utøver i 2019.

Hennes mor er fra Molde, men hun er født og oppvokst i Garmisch-Partenkirchen. Hun snakker flytende norsk i tillegg til tysk.

Gössner satset primært på skiskyting og har tre seire i verdenscupen. Hun debuterte i europacupen i 2007, og hvor hun oppnådde totalt tre pallplasseringer, to andrepasser og en tredjeplass. Gössner var med på å ta gull i stafett under junior-VM i Ruhpolding i 2008, og hun tok også 33.-plass på normaldistansen, 15.-plass på sprinten og 13.-plass på jaktstarten. Et år senere, under junior-VM i Canmore, tok hun sølv på sprinten, gull på jaktstarten og bronse på stafetten.

Gössner hadde sin styrke i sporet, og hun deltok i FIS-renn, Alpen cup, verdenscupen og til og med VM i langrenn. Under VM i Liberec i 2009 tok hun 20.-plass på sprinten. På stafetten hadde  Gössner beste etappetid på sin etappe og hun slo blant annet den nest raskeste, polske Sylwia Jaśkowiec, med 4,3 sekunder og den tredje raskskeste, norske Kristin Størmer Steira, med 23,3 sekunder. Tyskland tok til slutt sølv, og senere uttalte hun at hun skulle fortsette å satse primært på skiskyting. Hun har også en individuell pallplassering i langrenn, en andreplass på 5 km fristil, fellesstart på FIS-rennet i Pokljuka den 3. mars 2009. Gössner har deltatt i noen verdenscuprenn i langrenn, og hennes beste resultat var en femteplass fra prologen i Tour de Ski 2009/10, foran en 16.-plass på sprinten i fristil i Lahtis 2008/09-sesongen.

Gössner har vært sammen med alpinisten Felix Neureuther siden 2013, den 14. oktober 2017 fikk de en datter og i desember 2017 giftet de seg.

 Engasjement og synspunkter 
Neureuther og Kim Bùi modererte den tyske dokumentaren Hungern für Gold (2023; no.: Sult etter gull). Begge rapporterte om spiseforstyrrelsene sine og intervjuet også andre idrettsutøvere som skihopperen Maren Lundby og Sven Hannawald.

I 2024 kritiserte Neureuther FIS-president Johan Eliasch for timeplanene i profesjonell vintersport. Hun snakket også om de lave mulighetene til kvinnelige idrettsutøvere, som har barn, for å kunne delta i konkurranser.

 Meritter 
 Juniorverdensmesterskap 
KonkurranseNormaldistanseSprintJaktstartFellesstartStafettMixed stafett2008 Ruhpolding 33.-plass 15.-plass 13.-plass — Gull —2009 Canmore 4.-plass Sølv Gull — Bronse —
 Utmerkelser 
 2009  Fremragende unge idrettsutøvere i Bayern
 2010  Silbernes Lorbeerblatt

 Verdenscupseire 
Nr.DatoStedDisiplin 1.  15. desember 2012   Pokljuka  Jaktstart 2.  5. januar 2013   Oberhof  Sprint 3.  11. desember 2013   Ruhpolding  Sprint

 Filmografi 
 Hungern für Gold, 2023 (dokumentar)

 Referanser 

 Eksterne lenker 


Kategori:Tyske skiskyttere
Kategori:Tyske langrennsløpere
Kategori:Verdensmestere i skiskyting
Kategori:Olympiske sølvmedaljevinnere for Tyskland
Kategori:Deltakere under Ski-VM 2009
Kategori:Medaljevinnere under Vinter-OL 2010
Kategori:Deltakere for Tyskland under Vinter-OL 2010
Kategori:Langrennsløpere under Vinter-OL 2010
Kategori:Deltakere under Ski-VM 2013
Kategori:Personer fra Garmisch-Partenkirchen
Kategori:Olympiske medaljevinnere i langrenn
Kategori:Deltakere under VM i skiskyting 2011
Kategori:Deltakere under VM i skiskyting 2012
Kategori:Deltakere under VM i skiskyting 2013